alexandrainst/scandi-wiki huggingface dataset:
Jan-Erik Dyvi

Jan-Erik Dyvi (født 22. desember 1927) er en norsk skipsreder.

Dyvi startet rederi som 28-åring i 1955, og drev da med shipping av kunstgjødsel i bulk. I 1960 var han med på å etablere linjefart mellom Varberg i Sverige og Grenaa i Danmark, med skipet «Europafergen». Dette var den første nye bil- og passasjerfergen i Norden etter andre verdenskrig. I 1970-årene bygde Dyvi opp offshoreselskapet Dyvi Offshore, dette ble senere solgt til Peter Smedvig og videre til John Fredriksen og ble dermed starten på Seadrill ASA.

Dyvi er ridder av St. Olavs Orden og offiser av Æreslegionen. Han er far til investoren Jan Frederik Dyvi.

Referanser 

Norske skipsredere
Riddere av St. Olavs Orden
Æreslegionen
Artikler i sjøfart-prosjektet
Centre des démocrates sociaux

Centre des démocrates sociaux (CDS) (norsk: Sosialdemokratenes sentrum) var et fransk kristendemokratisk parti som eksisterte fra 1976 til 1995.

Referanser

Politiske partier etablert i 1976
Politiske partier nedlagt i 1995
Tidligere politiske partier i Frankrike
1976 i Frankrike
1995 i Frankrike
Øivind Hirsti

Øivind Hirsti (tidligere skrivemåte Øyvind) (født 11. juni 1932 i Tana) er en samisk-norsk redaktør, journalist, forfatter og politiker (Ap) fra Tana/Deatnu.

Han var ansatt ved A/S Sydvaranger 1950–1958 og var aktiv og tillitsvalgt i AUF, Arbeiderpartiet og fagbevegelsen.

Hirsti var journalist i Finnmarken 1959–1961, Fremover 1961–1969 og Nordlys (avis) 1969–1970. Han var ansvarlig redaktør i Rana Blad 1970–1990 og redaktør i samme avis 1990–1997.

Hirsti har skrevet lokalhistoriske bøker, flere jubileumsberetninger og vært medforfatter av større verk.

Bøker 
 Folkets røst i 90 år. Dunderlandsdølen/Helgelands Framtid/Rana Blad 1902–92 (1992)
 Det var en gang … (Red.) (1998)
 Lakseeventyret på Lundeøya (2002)

Referanser

Kilder 
 Tana-årboka / Deanu jahkegirji 2017. ISBN 978-82-997724-7-1
 Folkets røst i 90 år (1992). ISBN 82-992695-0-4

Norske journalister
Norske redaktører
Norske forfattere
Fødsler i 1932
Personer fra Tana kommune
Samiske forfattere
Sommeruniversiaden 2019

Sommeruniversiaden 2019 ble arrangert i Napoli i Italia fra 3. til 14. juli 2019.

Øvelser 

 Vannsport
  Stuping (15)  
  Svømming (42) 
  Vannpolo (2) 
  Bueskyting (10) 
  Friidrett (50) 
  Basketball (2) 

  Fekting (6) 
  Fotball (2) 
 Gymnastikk
  Turn (14) 
  Rytmisk gymnastikk (8) 
  Judo (14) 
  Sjumannsrugby (2) 

  Seiling (1) 
  Skyting (15) 
  Bordtennis (7) 
  Taekwondo (18) 
  Tennis (7) 
  Volleyball (2)

Medaljetabell

Referanser

Eksterne lenker 
 

Sommeruniversiaden 2019
Irish Recorded Music Association

Irish Recorded Music Association (norsk oversettelse: Den irske musikkindustriforeningen), forkortet IRMA, er en irsk, ideell organisasjon som ble etablert i 1999. IRMA er en bransjeorganisasjon som skal beskytte interessene til irske musikere og den irske musikkbransjen. Foreningen er særlig opptatt av rettighetsbeskyttelse, og den er ansvarlig for å sette sammen de offisielle hitlistene i Irland. Kun irske selskaper kan bli medlem i IRMA, og hvert medlem betaler en årlig avgift ut fra selskapet størrelse. Per 2018 har IRMA 51 medlemmer.

Om foreningen

Medlemmer representert i styret 

Følgende selskaper er representert i IRMAs styre:

 Warner Music Ireland
 Universal Music Ireland
 Sony Music Ireland (tidligere Sony BMG Ireland)
 IML Irish Music Licensing Ltd
 Faction Records
 Rubyworks

Formål og oppgaver 
IRMA skal promotere og beskytte rettighetene og interessene til den irske musikkbransjen. IRMA er særlig opptatt med å lobbyere for å beskytte medlemmenes musikk og motarbeide ulovlig nedlastning og strømming av både irske og internasjonale artister.

Foreningen er også ansvarlig for å sette sammen Irlands offisielle, ukentlige hitlister. Disse listene omfatter: Top 100 Albums, Top 100 Singles, Top 10 Classical Albums, Top 10 Dance Singles, Top 20 Multi-Artist Compilation Albums, Top 30 Videos, Top 20 DVDs og Top 10 Music DVD-er.

I midten av 1990-årene sto også IRMA bak den årlige IRMA Music Awards, Irlands svar på Spellemannprisen. Musikkprisen har siden blitt erstattet av det årlige musikkpris-showet Meteor Ireland Music Awards. Tidligere har også IRMA delt ut æresprisen The IRMA Honours som ble tildelt musikere som har gjort en særlig innsats for landets musikkbransje. Blant mottakerne av æresprisen er: Bob Geldof, Larry Gogan og Christy Moore.

I 2005 gikk også foreningen til sak mot ulovlige fildelere av musikk i Irland, og i 2013 fikk foreningen gjennom en rettslig kjennelse som hindre irske internettbrukere i å få tilgang til fildelingssiden The Pirate Bay. Siden har flere fildelings-sider blitt ulovlig i Irland. Internettsensuren har imidlertid skapt protester, blant annet fra interessegrupper som Digital Rights Ireland og Blackout Ireland.

Fond og stipender 
I 1997 etablerte IRMA et fond, The IRMA Trust, sammen med Phonographic Performance Ireland. Målet med fondet er å stimulere og støtte unge musikere i Irland som ønsker å satse på en karriere innen musikk. Blant annet har fondet en instrument-bank som forer unge musikere med instrumenter og dyrt teknisk utstyr. Fondet retter seg særlig mot unge mennesker i lavinntektsområder i Irland.

Referanser

Eksterne lenker 

 IRMA Irish Charts Website
 GFK Chart-Track 
 Sony Music Ireland
 EMI Music Ireland
 Warner Music Ireland
 Independent Records
 Reekus Records
 RMG Chart Entertainment

Irsk musikk
Irsk kultur
Hitlister
Rally-VM 2019

Rally-VM 2019 blir organisert av WRC og begynner 24. januar i Monte Carlo og avsluttes i Australia i november.

Kalender

Referanser 

WRC
Sport i 2019
MGM Grand Las Vegas

MGM Grand Hotel er et hotell og kasino i Las Vegas, Nevada i USA. Det er verdens tredje største hotell og det nest største hotellet i Las Vegas. Hotellets kasino-avdeling har et areal på 

Hotellet rommer  værelser fordelt på i alt 30 etasjer. Av værelsene er det cirka 700 suiter hvor de største er på 750 m². Det stod ferdig i 1993 til en omkostning på cirka én milliard dollar.

Utenfor hotellet står en enorm løve som er MGMs symbol. Løvetemaet fortsetter inne i hotellet og kasinoet, hvor det frem til 31. januar 2012 befant seg et løvebur.

Noter

Referanser

Eksterne lenker 
 

Hoteller i Las Vegas
Kasinoer
Las Vegas
MGM Resorts International
Official Charts Company

Official Charts Company, også bare kalt Official Charts (tidligere kjent som Chart Information Network (CIN) og The Official UK Charts Company) er en britisk semiprofesjonell organisasjon som produserer og publiserer ulike offisielle hitlister i Storbritannia – blant andre UK Singles Chart, UK Albums Chart, UK Singles Downloads Chart og UK Album Downloads Chart, i tillegg til sjanger-spesifikke lister og musikkvideo-lister. Selskapet produserer listene ved å hente inn salgs- og strømmetall fra musikkbutikker og gjennom markedsundersøkelser av selskapet Millward Brown. Selskapet hevder selv at de dekker 99 prosent av det britiske musikksingel-markedet og 95 prosent av album-markedet.

OCC eies og driftes av British Phonographic Industry sammen med Entertainment Retailers Association (ERA) (tidligere British Association of Record Dealers (BARD)). Siden 1. juli 1997 har CIN og siden OCC vært ansvarlig for å utarbeide de offisielle hitlistene. Før 1997 ble listene utarbeidet av markedsundersøkelsesfirmaer – først med British Market Research Bureau i 1969 og siden av Gallup. Før de offisielle listene i Storbritannia var det flere mindre og større hitlister, der den mest fremtredende var New Musical Express (NME) som ble startet i 1952. Noen av disse eldre listene, inkludert NME er nå en del av de offisielle britiske listene.

Referanser

Eksterne lenker 
 

Hitlister
Britisk musikk
Britisk kultur
Hagen behandlingshjem

Hagen behandlingshjem var en barnepsykiatrisk enhet i Veldre i Ringsaker kommune i Innlandet. Det ble opprettet i 1968 og hadde både internatplasser, dagplasser og egen skole. Tilbudet var rettet mot barn fra 6 til 12 år, og det var lenge det eneste døgntilbudet innen barne- og ungdomspsykiatri i daværende Hedmark fylke.

Plassen Hagen var før 1968 i bruk som barnehjem, under navnet Veldre barnehjem fra 1918 til 1967. Langvarig bestyrer ved barnehjemmet var Signe Heier, som kom dit i 1920 og fortsatte til 1967.

Sykehuset Innlandet drev virksomheten de siste årene. Et forslag om å legge ned enheten ble presentert i januar 2010. Enheten ble i 2013 vedtatt nedlagt og sammenslått med Familieenheten Gjøvik. Sammenslåingen ble gjennomført fra 1. januar 2016. Anlegget ble solgt i 2015. Kjøperne hadde planer om å drive asylmottak, men solgte stedet med tap to år etter.

Den første Teskjekjerringprisen ble i 1974 tildelt Hagen behandlingshjem, «som en oppmuntring av aktivitetene ved hjemmet».

Referanser 

Psykiatriske sykehus
Barnehjem i Norge
Ringsakers historie
Sykehus i Norge
Karianne Stensen Gulliksen

Karianne Stensen Gulliksen (født 1970 i Lier i Buskerud) er en norsk forretningskvinne, tidligere kjent som profesjonell danser og dommer i Skal vi danse (2009–2013).

Dansekarriere 
Stensen dannet et par med Arve Gulliksen på 1990-tallet, og de to var blant de fremste i norsk amatør- og senere proffdans. Paret nådde som best internasjonalt finalen i EM i sportsdans i 1996, og vant flere NM-gull, blant annet i standarddans i NM i 1993. De holdt på sammen fram til 2001, og sluttet ettersom partneren hennes fikk medisinske problemer.

Personlig 
Stensen Gulliksen er datter av verdensmester på skøyter Sten Stensen. Hun giftet seg med sin dansepartner gjennom mange år Arve Gulliksen, og de hadde pr. 2006 ett barn sammen.

I 2007 gjorde hun seg ferdig med profesjonsutdanning i psykologi, og jobbet så som coach ved Norges Idrettsmedisinske Institutt, Hun har også ledet sportsdanserseksjonen i Norges danseforbund. Siden 2015/16 har hun vært leder for Idrettens Karrieresenter, et NISO-støttet ressurssenter for toppidrettsutøvere som vil over i et profesjonelt yrkesliv.

Referanser 

Norske dansere
Norske forretningsfolk
Skal vi danse-dommere
Personer fra Lier kommune
Mishell Akhtar Shakar

Mishell Akhtar Shakar (født 3. desember 1982) er en norsk pedagog, rådgiver og sakprosaforfatter av pakistansk opphav. Hun debuterte som medforfatter på boken Radikalisering; fenomen og forebygging utgitt høsten 2018 på Minotenks forlag.

Shakar er utdannet pedagog og har arbeidet ved Sofienberg skole og siden høsten 2018 som rådgiver ved Kuben videregående skole i Oslo. Hun sitter som nestleder i styret til Minotenk per 2018. Mishel Akhtar Shakar er gift med forfatteren Zeshan Shakar siden 2013. De har tre barn sammen.

Se også 
 Liste over kjente ansatte ved Kuben yrkesarena

Referanser 

 

Norske sakprosaforfattere
Nordmenn av pakistansk opphav
fødsler i 1982
Alumni fra Universitetet i Oslo
Personer fra Oslo
Pedagoger ved Kuben videregående skole
Vitenskapsåret 1718

Vitenskapsåret 1718 er en oversikt over hendelser, prisvinnere, fødte og avdøde personer med tilknytning til vitenskap i 1718.

Astronomi
 Edmond Halley oppdager egenbevegelsene til stjerner.

Fysikk
 Daniel Gabriel Fahrenheit lager et kvikksølvtermometer.

Kjemi
 Étienne François Geoffroy presenterer den første tabellen over affinitet (basert på reaksjonstyper) til Det franske vitenskapsakademiet. Paris.

Matematikk
 Abraham de Moivre får publisert boka «The Doctrine of Chances: a method of calculating the probabilities of events in play» (Doktrinen om tilfeldigheter). Den kommer senere i flere utgaver. London.

Institusjoner
  «le Jardin royal des plantes médicinales» (den kongelige hagen for medisinplanter) får utvidet mandat, og bytter navn til «Jardin royal des plantes» (Den kongelige plantehagen). Paris.

Fødsler
 8. februar − Jean Joseph Marie Amiot (død 1793), fransk astronom.
 16. mai − Maria Gaetana Agnesi (død 1799), italiensk matematiker.
 31. juli − John Canton (død 1772), engelsk naturhistoriker.
 23. november − Antoine Darquier de Pellepoix (død 1802), fransk astronom.

Dødsfall
 11. mars – Guy-Crescent Fagon (født 1638), fransk lege og botaniker.
 3. april − Jacques Ozanam (født 1640), fransk matematiker.
 21. april − Philippe de La Hire (født 1640), fransk matematiker.
 April – James Petiver (født ca. 1665), engelsk naturhistoriker og apoteker.
 9, desember – Vincenzo Coronelli (født 1650), italiensk kartograf og encyklopedist.
 John Adair (født 1660), skotsk landmåler og kartograf

Referanser 

 Lors du siège de Fredrikshald le philosophe suédois Swedenborg imagine une méthode de transport permettant de faire passer les bateaux par voie de terre.
Vitenskapsåret 1715

Vitenskapsåret 1715 er en oversikt over hendelser, prisvinnere, fødte og avdøde personer med tilknytning til vitenskap i 1718.

Astronomi
 3. mai – Total solformørkelse over sørlige England, Sverige og Finland (siste totale synlige solformørkelse i London på nesten 900 år).
 Edmond Halley foreslår at stjernetåke er skyer av interstellar gass.
 Utgivelsen i London av David Gregorys The elements of astronomy, physical and geometrical... Done into English, er første gang på engelsk at ordet Physics (fysikk) er benyttet i en moderne vitenskaplig betydning og første gang det nevnes en serie som likner Titius–Bodes lov om himmelbaneer.

Oppdagelser
 Mine La Motte, i Madison county, Missouri, blir oppdaget av De la Motte Cadillac.
 "Mirakelkilder" blir oppdaget i Cheltenham, England, en liten landsby i Cotswold på den tiden.

Geologi
 Edmund Halley foreslår bruk av saltholdighet og fordampning av saltsjøer for å bestemme Jordens alder.

Matematikk
 Brook Taylors Methodus Incrementorum Directa et Inversa legger til en ny grein av høyere matematikk, nå benevnt som "matematisk analyse av differensoperatorer", og introduserer Taylors teorem og Taylor serier.
 Taylor utgir også sin Essay on Linear Perspective, som diskuterer prinsippene for perspektiv og forsvinningspunktet.

Medisin
 Den franske anatomen Raymond Vieussens' Traité nouveau de la structure et des causes du mouvement naturel du coeur blir publisert i Toulouse, som gir den første beskrivelsen av sykdom forbundet med hjerteklaffer.

Teknologi
 Det første kjente brannslokningsapparat blir oppfunnet.
 Byggingen av Brod festning starter.
 omtrentlig år – Urmakeren, George Graham finner opp sin variant av dødpunkt i hemverk og eksperimenter med kompenserende pendeler.

Fødsler
 3. april – William Watson, engelsk lege, botaniker og fysiker (død 1787)
 22.september – Jean-Étienne Guettard, fransk lege og vitenskapsmann (død 1786)
 8. oktober – Michel Benoist, fransk jesuittmisjonær og forsker (død 1774)
 13. november – Dorothea Erxleben, tysk lege (død 1762)
 23. november – Pierre Charles Le Monnier, fransk astronom (død 1799)

Dødsfall
 29. januar – Bernard Lamy, fransk matematiker, filosof og fysiker (født 1640)
 18. februar – Antoine Galland, fransk arkeolog (født 1646)
 Mars – William Dampier, engelsk oppdager, hydrografisk landmåler og som gjorde tre Jorden rundt-reiser (født 1651)
 Mai – Thomas Savery, engelsk ingeniør, oppfinner av en damppumpe (født ca. 1650)
 21. mai – Pierre Magnol, fransk botaniker (født 1638)
 19. juni – Nicolas Lémery, fransk farmasøyt og kjemiker (født 1645)
 16. august – Raymond Vieussens, fransk anatom (født ca. 1635)
 24.september – Wilhelm Homberg, nederlandsk kjemiker som arbeidet i Frankrike (født 1652)
 15. oktober – Humphry Ditton, engelsk matematiker (født 1675)
 1. november – Shibukawa Shunkai, japansk akademiker og astronom (født 1637)

Referanser
Vitenskapsåret 1716

Vitenskapsåret 1716 er en oversikt over hendelser, prisvinnere, fødte og avdøde personer med tilknytning til vitenskap i 1716.

Hendelser
 Christopher Polhem og Emanuel Swedenborg starter Sveriges første vitenskaplige tidskrift, Daedalus hyperboreus (Den nordlige Daidalos).
 Tsar Peter I av Russland studerer med legen Herman Boerhaave ved Universitetet i Leiden.

Kjemi
 Johann von Löwenstern-Kunckel utgir håndboken sin i eksperimentell kjemi, Collegium physico-chymicum experimentale, oder, Laboratorium chymicum, i Tyskland.

Fødsler
 12. januar – Antonio de Ulloa, spansk oppdager (død 1795)
 6, mars – Pehr Kalm, svensk botaniker og oppdager (død 1779)
 29. mai – Louis-Jean-Marie Daubenton, fransk naturhistoriker (død 1799)
 ca. 18. august – Johan Maurits Mohr, nederlandsk astronom (død 1775)
 3. oktober – Giovanni Battista Beccaria, italiensk fysiker (død 1781)
 4. oktober – James Lind, skotskfødt hygienepioner innen British Royal Navy (død 1794)
 27. desember – Leonardo Ximenes, universalgeni fra Toscana (død 1786)
 James Brindley, engelsk ingeniør (død 1772)

Dødsfall
 2. november – Engelbert Kaempfer, tysk lege og oppdagelsesreisende (født 1651)
 14. november – Gottfried Leibniz, tysk forsker og matematiker (født 1646)
 Jakob Fredrik Below, svensk lege (født 1669)

Referanser
Vitenskapsåret 1688

Vitenskapsåret 1688 er en oversikt over hendelser, prisvinnere, fødte og avdøde personer med tilknytning til vitenskap i 1688.

Astronomi
 Stjernebildet Sceptrum Brandenburgicum blir navngitt av Gottfried Kirch.

Oppdagelser
 En fransk jesuittisk vitenskaplig ekspedisjon ledet av Jean de Fontaney ankommer i Kina.

Matematikk
 Simon de la Loubère introduserer den Siamesisk metode for å lage n-oddetalls magisk kvadrater av enhver størrelse i Vest-Europa.

Teknologi
 Den tidligste kjente omtalen av balalaika.

Medisin
 Caspar Bartholin den yngre får publisert avhandlingen «Quæstionum philosophicarum circa rerum naturalium examen ratione et experientia firmatum» (Filosofiske spørsmål vedrørende undersøkelse og opplevelse av naturlig kaos)

Fødsler
 29. januar – Emanuel Swedenborg, svensk forsker and teolog (død 1772)
 4. april – Joseph-Nicolas Delisle, fransk astronom (død 1768)
 14. august – Johann Leonhard Rost, tysk astronom (død 1727)
 26. september – Willem 's Gravesande, nederlandsk universalgeni (død 1742)
 15. november – Louis Bertrand Castel, fransk jesuittisk matematiker og fysiker (død 1757)

Dødsfall
 28. januar – Ferdinand Verbiest (født 1623), flamsk jesuittisk astronom i Kina.
 26. juni − Ralph Cudworth (født 1617), engelsk filosof.
 9. oktober – Claude Perrault (født 1613), fransk arkitekt og fysiker.

Referanser
Aegus (Gnaphaegus) notarii

Aegus (Gnaphaegus) notarii er bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En ganske liten til middelsstor (ca. 20 millimeter), avlang, matt brun hjortebille. Kroppen er mer eller mindre tett kledt med lyst brunlige, matte skjell. Hannens kjever er forstørrede, påfallende asymmetriske, den ene med en kraftig, butt tann på innersiden, den andre uten. Hodet er litt rundet utvidet både foran og bak fasettøynene. Pronotum er nesten rektangulært, kraftig innsnevret ved roten. Langs kanten har pronotum er brem av fløyelsaktige, brune hår. Dekkvingene har brede, mangepunktede punktstriper. Hele kroppen er tett kledt med ganske korte, oppstående hår. Hunnen ligner hannen bortsett fra at kjevene ikke er forstørrede og hårkledningen er mindre påfallende.

Levevis 
Som de fleste andre hjortebiller lever larvene i morken, død ved.

Utbredelse 
Arten er utbredt på Sulawesi, Timor, Flores og Lombok.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Aegini - omfatter bare én slekt:
 Slekten Aegus MacLeay, 1819 – ca. 210 arter
 Underslekten Gnaphaegus Maes, 1992 - har ofte vært plassert i slekten Gnaphaloryx
 Aegus (Gnaphaegus) notarii (Lacroix, 1986)
 Aegus (Gnaphaegus) notarii gracilis (Nagai, 1994)
 Aegus (Gnaphaegus) notarii keijiroi Fujita, 2010
 Aegus (Gnaphaegus) notarii notarii (Lacroix, 1986)

Eksterne lenker 
 Oversikt over artene
 Bilder av arten
 

Hjortebiller
Biller formelt beskrevet i 1986
Indonesias insekter
Vierli Terrengpark

Vierli Terrengpark er en terrengpark i Rauland.

Eksterne lenker
Vierli terrengpark. visitrauland. Besøkt 7. februar 2021

Sport i Vinje
Vintersportssteder i Norge
Belgias sosialistparti

Belgias sosialistparti (nederlandsk: Belgische Socialistische Partij; fransk: Parti Socialiste Belge) var et sosialistisk parti i Belgia fra 1945 til 1978. Partiet etterfulgte Belgische Werkliedenpartij, som formelt ble nedlagt i 1940. BSP/PSB som formelt ble opprettet i 1945, ble i 1978 delt etter språkgrenser i det vallonske (franske) Parti Socialiste og det flamske (nederlandske) Socialistische Partij.

Referanser 

Politiske partier i Belgia
Politiske partier etablert i 1945
Politiske partier nedlagt i 1978
Vitenskapsåret 1762

Vitenskapsåret 1762 er en oversikt over hendelser, prisvinnere, fødte og avdøde personer med tilknytning til vitenskap i 1762.


Matematikk
 Joseph Louis Lagrange får publisert en avhandling om lyd, «Nouvelles recherches sur la nature et la propagation du son» (Ny forskning om naturen og spredning av lyd)

Fysikk
 Joseph Black foredrar om sin oppdagelse av latent varme, i Glasgow.

Biologi
 Charles Bonnet får publisert avhandlingen «Considerations sur les corps organisées» (Betraktninger om de strukturerte kroppene), Amsterdam, der han sammenstiller samtidens kunnskap om cellebiologi, og presenterer teorien om palingenese i et rosøk på å tilbakevise teorien om epigenese.

Institusjoner
 Undervisning begynner i verdens første veterinærskole, etabert av Claude Bourgelat i Lyon.

Fødsler
 20. november - Pierre André Latreille (død 1833), fransk entomolog.

Dødsfall

 20. februar - Tobias Mayer (født 1723), tysk astronom.
 21. mars - Nicolas-Louis de Lacaille (født 1713), fransk astronom.
 13. juli - James Bradley (født 1693), engelsk astronom.

Referanser
MrBeast

Jimmy Donaldson, mer kjent under sitt alias MrBeast, tidigere MrBeast6000 (født 7. mai 1998) i Greenville, North Carolina) er en amerikansk youtuber og filantrop.

MrBeast er også en kanal på nettstedet YouTube, en kanal som eies av Donaldson. Kanalen har vært aktiv siden 19. februar 2012. Donaldson er mest kjent for sin gavmildhet. Han har gjennom årene donert flere titalls millioner til veldedighet og venner. 

Per september 2022 har MrBeast over 17 milliarder visninger, og 105 millioner abonnenter på YouTube.

Referanser

Eksterne lenker 
 
 

YouTube-kanaler
Youtubere fra USA
Odense Håndbold

Odense Håndbold er en dansk håndballklub som ble stiftet i 2009 i Odense. Klubbens damelag spiller i Damehåndboldligaen og i sesongen 2018/19 i Mesterligaen.

Troppen 2018/19 
Trener: Jan Pytlick

Assistenttrener: Bo Ruudgaard

Målvaktstrener: Gitte Sunesen

Eksterne lenker 
 

Håndballag i Danmark
Sport i Odense
Globalisme

Må ikke forveksles med globalisering.

Globalisme er en betegnelse på politikk, næringsvirksomhet eller liknende som er innrettet mot globalisering. Det kan bety fremming av verdensomspennende kontakt, påvirkning, samhandling og forflytninger innen økonomi, politikk og kultur. Globalisme betegner også en politisk og ideologisk overbevisning som bygger på overnasjonale heller enn nasjonale prinsipper. Tilhengere av globalismen blir gjerne kalt globalister.

«Globalisme», «globalist» og «globalistisk» kan brukes i nedsettende betydning, blant annet for å fremme kritikk mot overdreven og grenseløs internasjonalisering eller aktører som åpner for å la overnasjonale organer, som EU og FN, overstyre nasjonal lovgivning, men kan også brukes som en hedersbetegnelse.

Globalismen kan anses som motsatsen til patriotisme og nasjonalisme. Forestillingene om en truende globalisme knyttes ofte til konspirasjonsteorier om den nye verdensordningen og en elitestyrt, overstatlig og antidemokratisk «verdensregjering».

Se også 
 Globalisering
 De forente nasjoner (FN)
 Den nye verdensordningen (NWO)

Referanser 

Ideologier
Postmodernisme